open-index/open-wikipedia-markdown huggingface dataset:
Μηχανικός σχεδιασμού προϊόντος

Ο **μηχανικός σχεδιασμού προϊόντος** συμβάλλει στο να παράγονται προϊόντα μαζικής παραγωγής που προορίζονται για κατανάλωση, τα οποία να είναι λειτουργικά και υψηλής αισθητικής, να έχουν δηλαδή με αυτόν τον τρόπο το πλεονέκτημα στον ανταγωνισμό έναντι παρόμοιων προϊόντων. Ο Βιομηχανικός Σχεδιασμός είναι η επαγγελματική υπηρεσία της δημιουργίας και εξέλιξης ιδεών και χαρακτηριστικών που βελτιώνουν τον τρόπο λειτουργίας, την αξία και την αισθητική εμφάνιση των προϊόντων και συστημάτων προϊόντων, με σκοπό την εξίσου μέγιστη ωφέλεια τόσο του χρήστη όσο και του κατασκευαστή.

Ο σχεδιασμός προϊόντων είναι λοιπόν μια δημιουργική δουλειά που σκοπό του έχει να ορίσει τις διάφορες ποιότητες των προϊόντων ή συστημάτων προϊόντων και αποτελεί τον κεντρικό παράγοντα ώστε να γίνει το προϊόν ελκυστικό σε αυτόν που απευθύνεται προς χρήση. Ο μηχανικός σχεδίασης προϊόντων ασχολείται είτε με τον σχεδιασμό νέων προϊόντων ή με την βελτίωση αυτών που ήδη παράγονται. Συχνά οι άνθρωποι που ασχολούνται με τον βιομηχανικό σχεδιασμό, είναι αρχιτέκτονες ή επαγγελματίες σε άλλες οπτικές τέχνες και ανήκουν συνήθως σε μία ευρύτερη δημιουργική ομάδα. Το έργο τους περιλαμβάνει γραφικές τέχνες, όπως την διαφήμιση και την συσκευασία προϊόντος με την εταιρική εικόνα και το λογότυπο. Ασχολείται λοιπόν με τις προδιαγραφές που πρέπει να έχει ένα νέο ή ένα προς βελτίωση προϊόν. Λαμβάνοντας πάντα υπόψιν το κόστος παραγωγής- βελτίωσης του προϊόντος, προβαίνει στον σχεδιασμό του και κατασκευάζει δείγμα αυτού.Ο μηχανικός σχεδιασμού προϊόντων έχει πάντα ως στόχο να συνδυάζει την υψηλή ποιότητα των προϊόντων με την ελκυστική εμφάνιση και το χαμηλότερο δυνατό κόστος και να καλύπτει το μεγαλύτερο μέρος του φάσματος, του καταναλωτικού κοινού στο οποίο απευθύνονται τα προϊόντα. 

Όπως σε κάθε βιομηχανία, έτσι και στη σοκολατοβιομηχανία ο μηχανικός σχεδιασμού προϊόντος αναλαμβάνει να σχεδιάσει 1) τη μορφή και το σχήμα του προϊόντος που στη συγκεκριμένη περίπτωση είναι η σοκολάτα, 2) τη συσκευασία της και 3) αφίσες για τη διαφημιστική καμπάνια.

Κατηγορία:Επαγγέλματα
Κατηγορία:Βιομηχανικός σχεδιασμός
Τρσιτς Λοζνίτσας

μικρογραφία|Το σπίτι όπου γεννήθηκε ο Βουκ Κάρατζιτς
Η **Τρσιτς** (*[[σερβικά]] : Тршић*) είναι χωριό της Σερβίας στην περιφέρεια Ματσβάνσκι. Σύμφωνα με την απογραφή του 2002 έχει 1.263 κατοίκους ενώ σύμφωνα με την απογραφή του 1991 είχε 1.210 κάτοικους, βρίσκεται 9 χλμ νοτιοανατολικά από την Λοσνίτσα.

## Πολιτισμός
Το χωριό είναι γνωστό σαν η γενέτειρα του Σέρβου φιλολόγου και μεταρρυθμιστή της σερβικής γλώσσας Βουκ Στεφάνοβιτς Κάρατζιτς. Ως εκ τούτου, το "Υπουργείο Παιδείας, Επιστημών και Τεχνολογικής Ανάπτυξης" της Δημοκρατίας της Σερβίας κάθε χρόνο, σε συνεργασία με την Εταιρεία για τη σερβική γλώσσα και στα τέλη Μαΐου οργανώνει εθνικό διαγωνισμό σερβικής γλώσσας και γλώσσας του πολιτισμού για τους μαθητές της έβδομης και της όγδοης τάξης της πρωτοβάθμιας και δευτεροβάθμιας εκπαίδευσης.

Οι μαθητές του τρίτου και τέταρτου έτους της δευτεροβάθμιας εκπαίδευσης που θα κερδίσουν μία από τις τρεις πρώτες θέσεις απαλλάσσονται από τις εξετάσεις εισόδου στο τμήμα φιλολογίας του Πανεπιστημίου του Βελιγραδίου. Το χωριό έχει επίσης εθνογραφικό πάρκο με μνημείο το σπίτι του Κάρατζιτς.

Το 1933 το σπίτι της οικογένειας του Βουκ Κάρατζιτς ανεργέθηκε έγινε μνημείο. Το μνημείο αποτελείτε από το κυρίως, ξύλινο , σπίτι, και ένα βοηθητικό κτίσμα, αποστακτήριο. Το σπίτι έχει ένα δωμάτιο με τζάκι, έπιπλα και τα πιάτα, χαρακτηριστικό των σπιτιών του 19ου αιώνα. Το δωμάτιο διαθέτει ένα κρεβάτι, γραφείο, πάγκο, εικονίδια, βιολί και το πορτρέτο του Βουκ Κάρατζιτς έργο του Πάβελ Τζουρκονίτσα από το 1816.

## Δημογραφία
Η Τρσιτς έχει 979 ενηλίκους κατοίκους και ο μέσος όρος ηλικίας είναι 36,9 χρόνια (36,0 για τους άνδρες και 37,8 για τις γυναίκες). Το χωριό έχει 376 νοικοκυριά, και ο μέσος αριθμός ατόμων ανά νοικοκυριό είναι 3:36.

Το χωριό αυτό είναι σε μεγάλο βαθμό κατοικείται από Σέρβους, σύμφωνα με την απογραφή του 2002

* 1948 = 986
* 1953 = 1.098
* 1961 = 1.149
* 1971 = 1.156
* 1981 = 1.214
* 1991 = 1.210
* 2002 = 1.317
* 2002 = 1.263

Σύμφωνα με την απογραφή του 2002 στο Τρσιτς κατοικούν 1. 255 Σέρβοι ή το 99.36%, 1 
Σλοβένος ή το 0,07% και άγνωστος δήλωσαν 6 ή το 0,47%.

## Παραπομπές


## Εξωτερικοί σύνδεσμοι

* Тршић Фотографије
* Мапе, аеродроми и временска ситуација локација (-{Fallingrain}-)
* Гугл сателитска мапа (-{Maplandia}-)
* Тршић Фотографије
* Родна кућа Вука Караџића
* Тршић: Госте маме мобе и посела („Вечерње новости“, 20. новембар 2012)

Κατηγορία:Χωριά της Σερβίας
Χέιντεν Κρίστενσεν

Ο **Χάιντεν Κρίστενσεν** (*Hayden Christensen*, γενν. 19 Απριλίου 1981) είναι Καναδός ηθοποιός. Είναι γνωστός για τη συμμετοχή του στις ταινίες Ο Πόλεμος των Άστρων: Επεισόδιο 2 - Η Επίθεση των Κλώνων, Ο Πόλεμος των Άστρων: Επεισόδιο 3 - Η Εκδίκηση των Σιθ στο ρόλο του Άνακιν Σκαϊγουώκερ, Jumper και Σιωπηλός Εφιάλτης συμπρωταγωνιστώντας με την Τζέσικα Άλμπα και τον Τέρενς Χάουαρντ.

## Πρώτα χρόνια
Ο Κρίστενσεν γεννήθηκε στο Βανκούβερ. Είναι γιος του Ντέιβιντ Κρίστενσεν ο οποίος είναι προγραμματιστής ηλεκτρονικών υπολογιστών και της Άλι Νέλσον. Ο Κρίστενσεν έχει διπλή υπηκοότητα με τις ΗΠΑ και την πατρίδα του τον Καναδά. Ο πατέρας του είναι Δανικής και Αγγλικής καταγωγής και η μητέρα του Σουηδικής και Ιταλικής καταγωγής. Έχει δύο μεγαλύτερα αδέλφια, τον Τοβ και την Χέισα, ενώ έχει και μία μικρότερη αδελφή την Κέιλιν.

Ο Κρίστενσεν παρακολούθησε σε δημόσιο σχολείο και γυμνάσιο, και ήταν αθλητής του χόκεϊ και του τένις.

## Καριέρα

Ο πρώτος του ρόλος ήταν σε ηλικία 12 ετών παίζοντας έναν υποστηρικτικό ρόλο σε μία γερμανό-καναδική τηλεοπτική σειρά. Το 2000 στην ταινία Ένα Σπίτι Μια Ζωή (*Life As A House*) απεικονίζει έναν έφηβο που είχε κακοποιηθεί σεξουαλικά από τη θετή του μητέρα και στη συνέχεια στράφηκε στα ναρκωτικά από την απελπισία του, δέχτηκε πολύ καλές κριτικές και η ταινία και ο ίδιος. Αργότερα το 2003 πρωταγωνίστησε στην ταινία Ραγισμένο Γυαλί (*Shattered Glass*) όπου υποδύεται έναν δημοσιογράφο ο οποίος γράφει ένα άρθρο προκαλώντας πολλές αντιδράσεις, και η ταινία δέχτηκε εξαιρετικές κριτικές και η ερμηνεία του Κρίστενσεν. Αργότερα το 2007 πρωταγωνίστησε στο θρίλερ Σιωπηλός Εφιάλτης (*Awake*) με την Τζέσικα Άλμπα και τον Τέρενς Χάουαρντ. Το 2008 πρωταγωνιστεί στην ταινία δράσης Jumper με τον Τζέιμι Μπελ και τη Ρέιτσελ Μπίλσον, το 2010 στην ταινία Ασύλληπτη Συμμορία (*Takers*) με τους Ματτ Ντίλον, Πωλ Γουώκερ, Ίντρις Έλμπα, Μάικλ Ίλι, T.I. και Κρις Μπράουν. Την ίδια χρονιά πρωταγωνίστησε στην ταινία Απόλυτο Σκοτάδι (*Vanishing on 7th Street*).

## Προσωπική ζωή
Το 2007 ο Χάιντεν έγινε ζευγάρι με την Ρέιτσελ Μπλίλσον μαζί με την οποία έπαιξε στην ταινία "The Jumper". Το ζευγάρι αραβωνιάστηκε και το 2010 ανακοίνωσε τον χωρισμό του. Μετά την επανένωση τους, την άνοιξη του 2014, το ζευγάρι ανακοίνωσε ότι περιμένει το πρώτο του παιδί. To 2017 χώρισαν ξανά.

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι

* https://en.wikipedia.org/wiki/Hayden_Christensen
* http://www.imdb.com/name/nm0159789/?ref_=nv_sr_2 στο IMDB

Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί θεάτρου
Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί φωνής
Διοργανώσεις Ε.Π.Σ. Θεσσαλίας 2013–14

Η **περίοδος 2013–14** της Ε.Π.Σ. Θεσσαλίας διεξάγεται με 40 ομάδες σε 2 κατηγορίες, την Α' Ερασιτεχνική σε 1 όμιλο με 16 ομάδες και τη Β' Ερασιτεχνική σε 2 ομίλους με 24 ομάδες. 

## Πρωτάθλημα

Το πρωτάθλημα της Α΄ Κατηγορίας ξεκίνησε το Σαββατοκύριακο 21-22 Σεπτεμβρίου του 2013 με τη συμμετοχή 16 συλλόγων. O Πύρασος Νέας Αγχιάλου είχε πανηγυρίσει το πρωτάθλημα, και o Λευτέρης Δενελάβας με τον με τον Πύρασο είχε αναδειχθεί πρώτος σκόρερ.

### Α΄ Κατηγορία

### Β' Κατηγορία
** 1ος Όμιλος**

** 2ος Όμιλος **

## Κύπελλο

## Πηγές - Εξωτερικοί σύνδεσμοι

* ''Το επίσημο site της ΕΠΣΘ''

Κατηγορία:Ε.Π.Σ. Θεσσαλίας
Κατηγορία:Εγχώρια ποδοσφαιρικά πρωταθλήματα 2013-2014
Διοικητική διαίρεση του Βασιλείου της Σερβίας

Η **Διοικητική διαίρεση του Βασιλείου της Σερβίας** (*[[σερβικά]] : Административна подела Краљевине Србијеdummy*) είναι μια σειρά από διαιρέσεις της Σερβίας κατά την περίοδο 1890 - 1922.

## Διοικητική διαίρεση 1890 - 1900
Με τον νόμο της διοικητικής διαίρεσης της χώρας του 1890 το Βασίλειο της Σερβίας χωρίστηκε σε 15 διοικητικές περιοχές ή Οκρούγκ . Κάποιες από τις περιοχές του Πριγκιπάτου της Σερβίας έμειναν με τις ίδιες ονομασίες.

μικρογραφία|Η  διοικητική διαίρεση του 1900

* Οκρούγκ Βάλιεβο
* Οκρούγκ Βράνιε 
* Οκρούγκ Κραγκούγιεβατς
* Οκρούγκ Κράινα
* Οκρούγκ Κρούσεβατς
* Οκρούγκ Μοράβα 
* Οκρούγκ Πίροτ
* Παραδουνάβια Οκρούγκ 
* Οκρούγκ Ποζαρεβάτσκι
* Οκρούγκ Ρούντνικ 
* Οκρούγκ Τιμότσκι
* Οκρούγκ Τοπλίτσκι
* Οκρούγκ Ούζιτσε
* Οκρούγκ Κρνορέτσκι
* Βελιγράδι
* Νις

Στις πόλεις Βελιγράδι και Νις δόθηκε το καθεστώς της ειδικής διαχείρισης.

Νόμος που τροποποιεί τη διοικητική διαίρεση του Βασιλείου της Σερβίας ψηφίστηκε το 1896. Η Σερβία και πάλι χωρίζεται σε 15 περιοχές, η μόνη διαφορά καταργήθηκε η ειδική διοικητική διαχείριση της πόλης Νις, καταργήθηκε η Οκρούγκ Κρνορέτσκι και στην θέση τους δημιουργήθηκε η Οκρούγκ Νίσαβα.

## Διοικητική διαίρεση 1900 - 1922
Με τον νόμο της 24 Ιανουαρίου 1900 η περιοχή Ποντρίνσκι χωρίζεται σε Οκρούγκ Βελιγραδίου και την Οκρούγκ Σμεντέρεβο. Και με τον νόμο της 10 Απριλίου 1902 δημιουργείτε η Οκρούγκ Τσατσάνσκι. Έτσι, για το χρονικό διάστημα από την απογραφή του 1910 το Βασίλειο της Σερβίας ήταν 17 διοικητικές περιοχές :

* Οκρούγκ Βάλιεβο
* Οκρούγκ Βράνιε 
* Οκρούγκ Κραγκούγιεβατς
* Οκρούγκ Κράινα
* Οκρούγκ Κρούσεβατς
* Οκρούγκ Μοράβα 
* Οκρούγκ Πίροτ
* Οκρούγκ Ποζαρεβάτσκι
* Παραδουνάβια Οκρούγκ
* Οκρούγκ Ρούντνικ 
* Οκρούγκ Τιμότσκι
* Οκρούγκ Τοπλίτσκι
* Οκρούγκ Ούζιτσε
* Οκρούγκ Κρνορέτσκι
* Οκρούγκ Βελιγραδίου
* Οκρούγκ Νίσαβα
* Οκρούγκ Τσατσάνσκι

Με το νομοσχέδιο της 24 Αυγούστου 1913 με την απελευθέρωση του νότιου τμήματος του Βασιλείου (η λεγόμενη Παλαιά Σερβία) η Σερβία να διαιρείται σε επιπλέον 12 περιοχές και 45 επαρχίες. Ο Νόμος τέθηκε σε ισχύ μόλις με διάταγμα το 1919.

Οι νέες περιοχές ήταν : 
* Οκρούγκ Μπίτολα
* Οκρούγκ Μπρεγκαλνίτσι
* Οκρούγκ Ζβετσάνσκι
* Οκρούγκ Κοσσυφοπεδίου
* Οκρούγκ Κουμάνοβο
* Οκρούγκ Οχρίδας
* Οκρούγκ Πρίζρεν
* Οκρούγκ Πριγιεπόβτσκι
* Οκρούγκ Ράσκα
* Οκρούγκ Σκοπίων
* Οκρούγκ Τέτοβο
* Οκρούγκ Τίκβες

άλλες διοικητικές αλλαγές :
* Οκρούγκ Ράσκας και Ζβετσάνσκι
* Οκρούγκ Δυρραχίου

## Δείτε
* Διοικητική διαίρεση της Δημοκρατίας της Σερβίας
* Διοικητική διαίρεση του Πριγκιπάτου της Σερβίας
* Διοικητική διαίρεση της Ηγεμονίας της Σερβίας

## Παραπομπές


*
Βίσεβατς

Το **Βίσεβατς** (σερβικά κυριλλικά: *Вишевац*) είναι χωριό της Σερβίας. Διοικητικά σήμερα ανήκει στον στο δήμο της Ράτσα στην περιοχή της Σουμανδίας. Οι κοντινότερες πόλεις είναι το Κραγκούγιεβατς και το Σμεντέρεβο Παλάνκα. Σύμφωνα με την απογραφή του 2002 έχει 700 κατοίκους (σύμφωνα με την απογραφή του 1991 είχε 850 κάτοικους).

Το χωριό είναι γνωστό σαν η γενέτειρα του ηγέτη της πρώτης σερβικής εξέγερσης Καραγιώργης Πέτροβιτς. Ακόμα διατηρείται το σπίτι όπου γεννήθηκε.

## Δημογραφικά
Ο οικισμός της Βίσεβατς έχει 576 ενήλικους κατοίκους, και ο μέσος όρος ηλικίας είναι 45,3 χρόνια (43,2 για τους άνδρες και 47,4 για τις γυναίκες). Το χωριό έχει 211 νοικοκυριά, και ο μέσος αριθμός ατόμων ανά νοικοκυριό είναι 3,32.

Το χωριό σε μεγάλο βαθμό κατοικείται από Σέρβους, σύμφωνα με την απογραφή του 2002 αντίστοιχα.

### Απογραφές
* 1948 = 1.298
* 1953 = 1.361
* 1961 = 1.270
* 1971 = 1.126
* 1981 = 1.002
* 1991 = 850
* 2002 = 700
* 2011 = 603

Σύμφωνα με την απογραφή του 2002 η εθνοτική σύνθεση του χωριού ήταν Σέρβοι 698 ή το 99.71%, Γιουγκοσλάβοι 2	ή το 0,28%.

## Παραπομπές


## Εξωτερικοί σύνδεσμοι
* Мапе, аеродроми и временска ситуација локација (-{Fallingrain}-)
* Гугл сателитска мапа (-{Maplandia}-)

Κατηγορία:Χωριά της Σερβίας
Ηλίας Σαββίδης

Ο **Ηλίας Σαββίδης** (Χείμαρρος Σερρών, 3 Νοεμβρίου 1967) είναι Έλληνας παλαίμαχος διεθνής ποδοσφαιριστής.

## Καριέρα
### Σε συλλογικό επίπεδο
Ο Ηλίας Σαββίδης έκανε τα πρώτα του βήματα σε ηλικία 14 ετών στην ομάδα του χωριού του Ηρακλής Χειμάρου και σε ηλικία 17,5 ετών εντάχθηκε στις ακαδημίες του Πανσερραϊκού, με τον οποίο υπέγραψε το πρώτο του επαγγελματικό συμβόλαιο το 1986, σε ηλικία 19 ετών.

Το καλοκαίρι του 1988, μετεγγράφη στον Ολυμπιακό Πειραιώς, στον οποίο παρέμεινε για έξι χρόνια. Με την ομάδα του Πειραιά κατάφερε να κατακτήσει δύο κύπελλα Ελλάδας (1990, 1992) και ένα Σούπερ Καπ (1992).

Τον Ιούλιο του 1994 πήρε μεταγραφή στον Άρη Θεσσαλονίκης, στον οποίο όμως παρέμεινε για μόλις λίγους μήνες, καθώς τον Ιανουάριο του 1995 μεταπήδησε στον Ιωνικό Νίκαιας.

Το καλοκαίρι του 1996 μεταπήδησε στην Παναχαϊκή, στην οποία παρέμεινε για έναν χρόνο. 

### Στις εθνικές ομάδες
Ο Ηλίας Σαββίδης έχει πραγματοποιήσει συνολικά με την εθνική Ελλάδας 6 συμμετοχές. Το ντεμπούτο του πραγματοποιήθηκε στις 26 Απριλίου του 1989 σε αγώνα με αντίπαλο τη Ρουμανία.

Υπήρξε μέλος της εθνικής Ελπίδων, η οποία το 1988 αγωνίστηκε στον τελικό του ευρωπαϊκού πρωταθλήματος Ελπίδων, εναντίον της Γαλλίας.

## Τίτλοι
* 2 Κύπελλα Ελλάδας: 1990, 1992
* 1 Σούπερ Καπ Ελλάδας: 1992

## Παραπομπές


## Πηγές
*Η καριέρα του Ηλία Σαββίδη στο national football teams
*Άρθρο εφημερίδας "ΤΟ ΒΗΜΑ"
*Το προφίλ του Ηλία Σαββίδη στο transfermarkt

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Παναχαϊκής
Οκρούγκ Πίροτ

Η **Περιφέρεια Πίροτ** (*[[σερβικά]]: Пиротски Oкруг*) είναι διοικητική διαίρεση της Δημοκρατίας της Σερβίας. Εκτείνεται στο νότιο ανατολικό τμήμα της Σερβίας στα σύνορα με τη Βουλγαρία με πληθυσμό 92.277. Έχει την έδρα της στην πόλη του Πίροτ κι έκταση 2,761 τετραγωνικά χλμ.

## Ιστορία και πολιτισμός

Η πρώτη αναφορά της περιοχής που καταλαμβάνει η περιφέρεια της Πίροτ είναι από τον δεύτερο αιώνα μ.Χ. Από τα σημαντικότερα μνημεία είναι η εκκλησία του 13ου αιώνα: η εκκλησία του Αγίου Πέτκα, και το μοναστήρι του Αγίου Ιωάννη του Θεολόγου από τα τέλη του 14ου αιώνα.

Η περιφέρεια δημιουργήθηκε πρώτη φορά το 1878 στο Πριγκιπάτο της Σερβίας, διατηρήθηκε στο Βασίλειο της Σερβίας με τη Διοικητική διαίρεση του 1890. Μετά την υπογραφή της Συνθήκης του Αγίου Στεφάνου της 3 Μαρτίου 1878 η περιφέρεια Πίροτ προσαρτήθηκε στο Πριγκιπάτο της Βουλγαρίας. Σύμφωνα με το Συνέδριο του Βερολίνου την ίδια χρονιά προσαρτήθηκε στη Σερβία. Μετά τον Πρώτο Παγκόσμιο Πόλεμο με τη Συνθήκη του Νεϊγύ η επικράτεια του Δήμου Ντιμίτροβγκραντ προσαρτάται επίσης στη Σερβία. Μεταξύ 1941 και 1944 η περιφέρεια προσαρτήθηκε στη Βουλγαρία για να επιστρέψει στη Σερβία.

## Δήμοι
μικρογραφία|Η Περιφέρεια το 1900
Η περιφέρεια περιλαμβάνει τους δήμους:
* Μπέλα Παλάνκα
* Πίροτ
* Μπαμπίσνιτσα
* Ντιμίτροβγκραντ
Σύμφωνα με την απογραφή του 2011 οι εθνοτικές ομάδες είναι :
* Σέρβοι = 77.379 (83,67%)
* Βούλγαροι = 6.602 (7,14%)
* Ρομά = 4.306 (4,66%

## Παραπομπές
 

## Αναφορές
* *All official material made by Government of Serbia is public by law. Information was taken from [http://www.srbija.gov.rs/ official website].*
* Pirot.Org  Web portal and forum of municipality of Pirot

## Εξωτερικοί σύνδεσμοι
* 

Κατηγορία:Διοικητική διαίρεση του Πριγκιπάτου της Σερβίας
Κατηγορία:Διοικητική διαίρεση του Βασιλείου της Σερβίας
Κατηγορία:Διοικητική διαίρεση της Δημοκρατίας της Σερβίας
Κατηγορία:Ιστορία της Βουλγαρίας
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Παραδουνάβια Οκρούγκ

Η **Παραδουνάβια περιφέρεια** ή και **Περιφέρεια Δούναβη** (σερβικά: Подунавски управни округ) είναι διοικητική περιφέρεια της Δημοκρατίας της Σερβίας. Βρίσκεται στην κεντρική Σερβία με έκταση 1.248 τετραγωνικά χλμ και 198.184 κατοίκους σύμφωνα με την απογραφή του 2011. Διοικητικό κέντρο είναι η πόλη Σμεντέρεβο.

## Δήμοι
* Σμεντέρεβο
* Σμεντέρεβο Παλάνκα
* Βέλικα Πλάνα

## Ιστορία
Η περιφέρεια δημιουργήθηκε με την Διοικητική διαίρεση του Πριγκιπάτου της Σερβίας το 1836 και συνεχίστηκε στο Βασίλειο της Σερβίας. Στα πλαίσια της Δημοκρατίας της Σερβίας δημιουργήθηκε με νόμο το 1992. 

## Παραπομπές


## Εξωτερικοί σύνδεσμοι
* 
* επίσημη ιστοσελίδα
* Званична презентација Општине Смедерево

Κατηγορία:Διοικητική διαίρεση του Πριγκιπάτου της Σερβίας
Κατηγορία:Διοικητική διαίρεση του Βασιλείου της Σερβίας
Κατηγορία:Διοικητική διαίρεση της Δημοκρατίας της Σερβίας
Οκρουγκ Παραδουναβια
Κατηγορία:Διοικητική διαίρεση της Σερβίας στο Βασίλειο Σέρβων, Κροατών και Σλοβένων
Τόπλιτσα (διαμέρισμα)

Η **Περιφέρεια Τοπλίτσκι** (*[[σερβικά]] : Топлички управни округ*) είναι διοικητική διαίρεση της Δημοκρατίας της Σερβίας. Έδρα της περιφέρειας είναι η πόλη Προκούπλιε.

## Δήμοι
* Μπλάσε
* Προκούπλιε
* Κουρσουμλιά
* Ζιτιράντα

## Ιστορία
μικρογραφία|Η περιφέρεια το 1900
Περιφέρεια με το ίδιο όνομα δημιουργήθηκε πρώτη φορά στο Πριγκιπάτο της Σερβίας στις 6 Φεβρουαρίου 1879 με διοικητικό κέντρο την Προκούπλιε. Η διοικητική περιοχή καταλάμβανε 3.679 τετραγωνικά χλμ με 486 οικισμούς. 

Η διαίρεση διατηρήθηκε και στο Βασίλειο της Σερβίας με την Διοικητική διαίρεση του Βασιλείου της Σερβίας το 1890, στην δημοκρατία της Σερβίας δημιουργήθηκε το 1992.

## Παραπομπές


## Εξωτερικοί σύνδεσμοι
* 

Κατηγορία:Διοικητική διαίρεση του Πριγκιπάτου της Σερβίας
Κατηγορία:Διοικητική διαίρεση του Βασιλείου της Σερβίας
Κατηγορία:Διοικητική διαίρεση της Δημοκρατίας της Σερβίας
Barbie (σειρά ταινιών)

Η Barbie εμφανίστηκε σε ταινία για πρώτη φορά το 1987 στη μίνι τηλεοπτική σειρά *Barbie and the Rockers: Out of This World*. Η Mattel Entertainment παράγει ταινίες με τη Barbie να πρωταγωνιστεί ως πριγκίπισσα, νεράιδα, γοργόνα ή υπερηρωίδα σε κάποια ιστορία, προωθώντας παράλληλα τις νέες σειρές της κούκλας και των αξεσουάρ της.

Πολλές από τις ταινίες της Barbie είναι αυτόνομες ιστορίες, ενώ κάποιες είναι περισσότερες από μια ταινίες. Έχουν σύγχρονο θέμα μουσικής καθώς και μουσική μιούζικαλ και μουσική μπαλέτου. Μερικές ταινίες που βασίζονται σε ιστορίες των αδελφών Γκριμ, Ε. Τ. Α. Χόφμαν, Μαρκ Τουέιν, Κάρολου Ντίκενς, Χανς Κρίστιαν Άντερσεν και Αλεξάντερ Ντούμας. Ορισμένες περιλαμβάνουν επίσης μουσική από τους Τσαϊκόφσκι, Μπετόβεν, Ντβόρζακ, Μέντελσον και του Αδόλφου Άνταμ.

Οι ταινίες παράγονται από την Mattel Entertainment. Από το 2010 η Mattel αναφέρεται ως "Barbie Entertainment", αποκλειστικά για την παραγωγή ταινιών της Barbie.

Οι ταινίες μπορεί να προβάλλονται κατά καιρούς στο Nickelodeon, συνήθως μετά την επίσημη κυκλοφορία του DVD ως εργαλείο διαφήμισης. Σε σπάνιες περιπτώσεις, μπορεί ακόμη και να κάνει πρεμιέρα στο Nickelodeon πριν από την κυκλοφορία του DVD.

## Ταινίες
### 1987

### 2001-2009

### 2010-2015

### 2016-έως σήμερα

## Συμμετοχή σε άλλες ταινίες

## Παραπομπές


## Εξωτερικοί σύνδεσμοι
* 

Κατηγορία:Αμερικανικές ταινίες
Κατηγορία:Αμερικανικές ταινίες κινουμένων σχεδίων
Κατηγορία:Αγγλόφωνες ταινίες
Κατηγορία:Barbie (ταινίες)
Κατηγορία:Universal Pictures franchises
Κατηγορία:Αμερικανικές σειρές ταινιών
You Can't Do It Right

Το **You Can't Do It Right** είναι το έκτο κομμάτι του δίσκου "*[[Stormbringer]]*" του χαρντ ροκ συγκροτήματος Deep Purple, το οποίο κυκλοφόρησε και σε μορφή 7" σινγκλ βινυλίου τον Οκτώβριο του 1974 από τη δισκογραφική εταιρεία Warner Bros..

## Σύνθεση
Το κομμάτι αποτελεί χαρακτηριστικό δείγμα της στροφής των Deep Purple προς τη φανκ σκηνή που επικρατούσε την εποχή, αποτέλεσμα της επιρροής του μπασίστα Γκλεν Χιουζ στο συγκρότημα. Η αλλαγή αυτή στον ήχο τους, αποτέλεσε τον κύριο λόγο της αποχώρησης του κιθαρίστα Ρίτσι Μπλάκμορ, λίγους μήνες αργότερα. Η αποστροφή του κιθαρίστα προς την κατεύθυνση που είχε πάρει το συγκρότημα φαίνεται από το γεγονός ότι στο "*You Can't Do It Right*" δεν υπάρχει σόλο κιθάρας, πράγμα ασυνήθιστο για τραγούδι των Deep Purple.

Το σινγκλ δεν κατάφερε να μπει στα τσαρτ οποιασδήποτε χώρας.

## Τραγούδια
1. **You Can't Do It Right** *(Coverdale, Blackmore, Hughes)* - 3:24
2. **Highball Shooter** *(Coverdale, Blackmore, Hughes, Lord, Paice)* - 4:26

## Τα μέλη των Deep Purple
Το "*You Can't Do It Right*" ηχογραφήθηκε από τη τρίτη σειρά μελών του συγκροτήματος. Τα μέλη της ήταν τα εξής:

* **[[Ντέιβιντ Κόβερντεϊλ]]** - *[[Φωνητική|φωνητικά]]*
* **[[Ρίτσι Μπλάκμορ]]** - *[[κιθάρα]]*
* **[[Τζον Λορντ]]** - *[[πλήκτρα]]*
* **[[Γκλεν Χιούζ]]** - *[[μπάσο]]*
* **[[Ίαν Πέις]]** - *[[τύμπανα]]*

## Παραπομπές

## Πηγές
* Stormbringer 35th Anniversary CD Booklet *2009 EMI Records*

## Εξωτερικοί σύνδεσμοι
* Στίχοι You Can't Do It Right
* Guitar Tabs

Κατηγορία:Τραγούδια των Deep Purple
Κατηγορία:Τραγούδια του 1974
Μίροσλαβ Βέρνερ

Ο Καθηγητής Δρ. **Μίροσλαβ Βέρνερ**, (γεννημένος 31 Οκτωβρίου του 1941 στο Μπρνο, είναι τσέχος αιγυπτιολόγος, ο οποίος ειδικεύεται στην ιστορία και αρχαιολογία του Αρχαίου Βασιλείου της αρχαίας Αιγύπτου.    

Ο Βέρνερ ήταν ο διευθυντής του Τσέχικου Ινστιτούτου Αιγυπτιολογίας (link) για δεκαεφτά χρόνια, και ήταν ο επικεφαλής των τσέχικων ανασκαφών στο Αμπουσίρ. Έχει επίσης σχετιστεί με τα πανεπιστήμια της Βιέννης και του Πανεπιστήμιο του Αμβούργου, όπως και με το Πανεπιστήμιο του Καρόλου στην Πράγα, και το Αμερικανικό Πανεπιστήμιου στο Κάιρο.   

Ο Δρ. Βέρνερ είναι ενεργός στο πεδίο των αρχαιολογικών ερευνών από το 1964, και έχει διενεργήσει ανασκαφές στο Αμπουσίρ από το 1976. Το 1998 ομάδα Τσέχων αρχαιολόγων από το Τσεχικό Ινστιτούτο Αιγυπτιολογίας υπό τον Βέρνερ ο τάφος του ανακάλυψε τον ασύλητο τάφο του Ιουφάα, ιερέα και διαχειριστή των παλατιών.   

Το 2005 ο Δρ. Βέρνερ έγινε ο διευθυντής του προγράμματος "Έρευνα του πολιτισμού της Αρχαίας Αιγύπτου". Το πρόγραμμα είχε διάρκεια από το 2005 ως το 2011, και είχε σκοπό να μελετήσει την εξέλιξη της αιγυπτιακής κοινωνίας ανά την ιστορία.

## Παραπομπές


## Βιβλιογραφία
Επιλεγμένες μονογραφίες του περιλαμβάνουν:
**Αμπουσίρ XII. Μικροί τάφοι στην Βασιλική Νεκρόπολη I (Ο Μασταμπάς των Nebtyemneferes και Nakhtsare, Συγκρότημα Πυραμίδας Lepsius no. 24 και Συγκρότημα Τάφου Lepsius no. 25)* (με τους J. Krejčí και V.G. Callender), Πράγα, 2008.
**Ανασκάβοντας την Αρχαία Αίγυπτο: Πενήντα χρόνια της Τσεχικής Αρχαιολογικής Αποστολής στην Αίγυπτο* (σκληρόδετο) (με την Hana Benesovska), Τσεχικό Ινστιτούτο Αιγυπτιολογίας, 31 Δεκεμβρίου, 2008. (ISBN 978-8073082062)
**Αμπουσίρ IX— Το Συγκρότημα της Πυραμίδας του Raneferef, η Αρχαιολογία* (v. 9, Pt. 1) (σκληρόδετο), Τσεχικό Ινστιτούτο Αιγυπτιολογίας Πανεπιστήμιο του Καρόλου, 31 Δεκεμβρίου, 2006. (ISBN 978-8020013576)
**Αμπουσίρ X— Το Συγκρότημα της Πυραμίδας του Raneferef: Το Αρχείο του Πάπυρου (Μονογρεφές για το Αμπουσίρ) *, (v. 10) (με τους Paule Posener-Krieger και Hana Vymazalova) (σκληρόδετο), Τσεχικό Ινστιτούτο Αιγυπτιολογίας, 1 Δεκεμβίου, 2001. (ISBN 978-8073081546)
**Αμπουσίρ: Το Βασίλειο του Όσιρι* (σκληρόδετο), Τυπογραφείο του Αμερικανικού Πανεπιστημίου: 2003.  (ISBN 977-424-723-X)
**Οι Πυραμίδες: Το Μυστήριο, ο Πολιτισμός, και η Επιστήμη των Μεγάλων Μνημείων της Αιγύπτου*, Grove Press: Οκτώβριος 2001. (ISBN 080213935)
**Ξεχασμένοι φαραώ, χαμένες πυραμίδες: Αμπουσίρ*, Ακαδημία Skodaexport, 1994. (ISBN 978-8020000224)
**Ο μασταμπάς του Ptahshepses (Ανασκαφές του Τσέχικου Ινστιτούτου Αιγυπτιολογίας στο Αμπουσίρ) *, Πανεπιστήμιο του Καρόλου (1977)

## Εξωτερικοί σύνδεσμοι

*Miroslav Verner Website Page maintained by the Czech Institute of Egyptology. Background and bibliography are provided.
*Interview with Miroslav Verner 

Κατηγορία:Αιγυπτιολόγοι
Τάκης Περσίας

Ο **Μελέτης (Τάκης) Περσίας** (γένν. 9 Δεκεμβρίου 1957, Πειραιάς) είναι Έλληνας παλαίμαχος διεθνής ποδοσφαιριστής που αγωνιζόταν ως μέσος.

## Καριέρα
Ο Τάκης Περσίας έκανε τα πρώτα του ποδσοφαιρικά βήματα στις ακαδημίες του Ολυμπιακού Πειραιώς, στις οποίες βρέθηκε σε ηλικία μόλις 15 ετών. Με τον Ολυμπιακό υπέγραψε το πρώτο του επαγγελματικό συμβόλαιο το 1976.

Στην ομάδα του Πειραιά αγωνίστηκε από το 1976 μέχρι και το 1985, με μοναδική εξαίρεση μία εξάμηνη παρουσία του στον Εθνικό Πειραιώς κατά την περίοδο 1979-80, κατά τη διάρκεια της οποίας αγωνίστηκε στην έταιρη ομάδα του Πειραιά ως δανεικός. Στον Εθνικό πραγματοποίησε συνολικά 20 συμμετοχές πραγματοποιώντας κατά διαστήματα αρκετά καλές εμφανίσεις, ενώ κατάφερε να πετύχει και 3 γκολ.

Μετά το τέλος του δανεισμού του επέστρεψε στον Ολυμπιακό, στον οποίο παρέμεινε μέχρι το καλοκαίρι του 1985. Καθ'όλη τη διάρκεια της παρουσίας του στον ερυθρόλευκο σύλλογο πραγματοποίησε 167 συμμετοχές στο Ελληνικό Πρωτάθλημα, 34 στο Κύπελλο και 11 σε αγώνες Ευρωπαϊκών Κυπέλλων. Επίσης, κατάφερε να κατακτήσει τρία πρωταθλήματα Ελλάδος (1981, 1982, 1983) και ένα Κύπελλο Ελλάδας (1981).

Τον Ιούλιο του 1985 μεταγράφηκε στον ΟΦΗ, ομάδα της Κρήτης, στον οποίο παρέμεινε μέχρι το 1988, έχοντας μάλιστα καταφέρει να κατακτήσει το Κύπελλο Ελλάδας του 1987.

Το καλοκαίρι του 1988, ο Τάκης Περσίας μετακινήθηκε στον Λεβαδειακό, ο οποίος έμελλε να είναι και ο τελευταίος σταθμός στην καριέρα του, μιας και το καλοκαίρι του 1989 αποφάσισε να κρεμάσει τα ποδοσφαιρικά του παπούτσια και να βάλει τέλος στην επαγγελματική του καριέρα.

## Προπονητική καριέρα
Το καλοκαίρι του 1995, επέστρεψε στον Ολυμπιακό σαν βοηθός προπονητή του τότε προπονητή της ομάδας, Σταύρου Διαμαντόπουλου, ενώ από τα μέσα Ιανουαρίου του 1996 έως και το τέλος της αγωνιστικής περιόδου, ο Τάκης Περσίας ανέλαβε πρώτος τεχνικός του Ολυμπιακού, καθώς ο Σταύρος Διαμαντόπουλος είχε λύσει νωρίτερα την συνεργασία του με τους ερυθρόλευκους.

Το καλοκαίρι του 1996 ανέλαβε πρώτος προπονητής του Ολυμπιακού ο Ντούσαν Μπάγεβιτς, ο οποίος κράτησε τον Τάκη Περσία άμεσο συνεργάτη του έως και την αποχώρηση του το Νοέμβριο του 1999. Ο Τάκης Περσίας ήταν βοηθός του Ντούσαν Μπάγεβιτς και στη δεύτερη θητεία του Σερβοέλληνα τεχνικού στον πάγκο του Ολυμπιακού Πειραιώς κατά την αγωνιστική περίοδο 2004-05.

## Διεθνείς συμμετοχές
Ο Τάκης Περσίας έχει πραγματοποιήσει συνολικά δύο συμμετοχές στην Εθνική ομάδα ποδοσφαίρου Ελλάδας.

## Τίτλοι
* 3 Πρωταθλήματα Ελλάδος: 1981, 1982, 1983
* 2 Κύπελλο Ελλάδος: 1981, 1987

## Πηγές
* Το προφίλ του Τάκη Περσία στο transfermarkt.

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Λεβαδειακού
Κατηγορία:Προπονητές Σούπερ Λιγκ Ελλάδας
Κατηγορία:Έλληνες προπονητές ποδοσφαίρου
Βαλτοσλαβικές γλώσσες

thumb|Χάρτης με τα κράτη όπου μιλιούνται οι Βαλτοσλαβικές γλώσσες.
Οι **Βαλτοσλαβικές γλώσσες** είναι μια ομάδα των ινδοευρωπαϊκών γλωσσών. Διακρίνονται σε δύο κύριους κλάδους, τις Βαλτικές γλώσσες και τις Σλαβικές γλώσσες. Στις βαλτικές γλώσσες συγκαταλέγονται τα Λιθουανικά, τα Λετονικά που αποτελούν την Ανατολική Βαλτική γλώσσα, και η εξαφανισμένη πλέον, Αρχαία Πρωσσική γλώσσα, ως Δυτική Βαλτική γλώσσα. Καταλαμβάνουν ένα μεγάλο μέρος της Ανατολικής Ευρώπης και της Βαλκανικής χερσονήσου και έχουν μεταξύ τους πολλά κοινά σημεία.

Η ύπαρξη μιας κοινής βαλτοσλαβικής γλώσσας αποτελεί πεδίο έριδας των γλωσσολόγων, με κάποιους να υποστηρίζουν την ύπαρξη μιας ενιαίας βαλτοσλαβικής πρωτογλώσσας, και με άλλους να την αρνούνται. 

## Κύριες Ομάδες
***[[Βαλτικές γλώσσες]]**
**Λεττονικά
**Λιθουανικά
***[[Σλαβικές γλώσσες]]**
**Ανατολικές σλαβικές γλώσσες
***Ρωσικά
***Λευκορωσικά
***Ουκρανικά
**Δυτικές σλαβικές γλώσσες
***Πολωνικά
***Τσεχικά
***Σλοβακικά
**Νότιες σλαβικές γλώσσες
***Σλοβενικά
***Κροατικά
***Σερβικά
***Βοσνιακά
***Μαυροβουνιακά
***Βουλγαρικά
***Σλαβομακεδονικά

## Παραπομπές


Κατηγορία:Σλαβικές γλώσσες
Κατηγορία:Βαλτικές γλώσσες
Αθανάσιος Τζογάνης

Ο **Αθανάσιος Τζογάνης** (16 Ιουλίου 1939) είναι πτέραρχος εν αποστρατεία της ελληνικής Πολεμικής Αεροπορίας. Διετέλεσε, μεταξύ άλλων, υπασπιστής του Ανδρέα Παπανδρέου (όταν εκτός από πρωθυπουργός ήταν ταυτόχρονα και υπουργός Εθνικής Άμυνας), αρχηγός ΓΕΑ (1993 - 1996) και αρχηγός ΓΕΕΘΑ (1996 - 1999). 

## Βιογραφία
Γεννήθηκε το 1939 στη Σκουρτού Αιτωλοακαρνανίας. Το 1962 αποφοίτησε πρώτος στην τάξη του από την τότε Σχολή Αεροπορίας (σημερινή Σχολή Ικάρων). Πέταξε με Τ-33, F-84F, F/RF-84F, C-130, G-159, Noratlas και Α-7H, και συμπλήρωσε πάνω από 7.000 ώρες πτήσης.

Επίσης υπηρέτησε σε κρίσιμες θέσεις Επιτελείων και προσωπικού. Μεταξύ άλλων διετέλεσε υπασπιστής του Ανδρέα Παπανδρέου (1982 - 1983) και διευθυντής της Διεύθυνσης Προσωπικού (B4) του ΓΕΑ (1985 - 1987). 

Διετέλεσε αρχηγός Τακτικής Αεροπορίας (1989 - 1990) και τελικά έγινε αρχηγός του Γενικού Επιτελείου στις 17 Δεκεμβρίου 1993. Κατείχε το αξίωμα μέχρι τις 16 Φεβρουαρίου του 1996, όταν διορίστηκε στη θέση του αρχηγού του Γενικού Επιτελείου Εθνικής Άμυνας, θέση που κατείχε μέχρι τις 15 Φεβρουαρίου 1999. Είναι παντρεμένος και έχει δύο κόρες.

## Εξωτερικοί σύνδεσμοι


* 

Κατηγορία:Έλληνες αξιωματικοί της Πολεμικής Αεροπορίας
Κατηγορία:Αρχηγοί Γενικού Επιτελείου Εθνικής Άμυνας (Ελλάδα)
Κατηγορία:Αρχηγοί Γενικού Επιτελείου Αεροπορίας (Ελλάδα)
NHL

Το **NHL** (*National Hockey League*, προφορά: *Νάσιοναλ Χόκεϊ Λιγκ*, γαλλικά: *Ligue nationale de hockey*, LNH) είναι η διοργανώτρια αρχή του ομώνυμου πρωταθλήματος χόκεϊ επί πάγου των ΗΠΑ. Απαρτίζεται από 30 ομάδες, εκ των οποίων 23 βρίσκονται στις Ηνωμένες Πολιτείες και 7 στον Καναδά. Με έδρα στη Νέα Υόρκη, το πρωτάθλημα του NHL θεωρείται ότι είναι το κορυφαίο επαγγελματικό πρωτάθλημα χόκεϊ επί πάγου στον κόσμο, και ένα από τα σημαντικότερα αθλητικά επαγγελματικά πρωταθλήματα στις Ηνωμένες Πολιτείες και τον Καναδά. Το Κύπελλο Στάνλεϋ (Stanley Cup), το παλαιοτερο επαγγελματικό αθλητικό τρόπαιο στη Βόρεια Αμερική, απονέμεται κάθε χρόνο στην πρωταθλήτρια των πλέι-οφ στο τέλος κάθε αγωνιστικής περιόδου.

## Ιστορία
Το NHL συστάθηκε στις 26 Νοεμβρίου του 1917 στο Μόντρεαλ του Καναδά, έπειτα από την αναστολή λειτουργίας του προκατόχου του, NHA (National Hockey Association), που είχε ιδρυθεί το 1909 στο Ρένφρεου του Οντάριο. Το πρωτάθλημα του NHL, ξεκινώντας με τέσσερις ομάδες από τον Καναδά (εξ ου και το *National* στην ονομασία του) πήρε αμέσως τη θέση του NHA ως ένα από τα πρωταθλήματα που οδηγούσαν στα πλέι-οφ με σκοπό την κατάκτηση του κυπέλλου Στάνλεϊ (Stanley Cup). Το πρωτάθλημα επεκτάθηκε στις Ηνωμένες Πολιτείες το 1924, όταν προσχώρησαν οι Μπόστον Μπρούινς και έκτοτε αποτελείται από αμερικανικές και καναδικές ομάδες. Το 1926, έπειτα από συγχωνεύσεις, το πρωτάθλημα του NHL έμεινε να είναι το μόνο που οδηγούσε στα πλέι-οφ. Το πρωτάθλημα επεκτάθηκε στις Ηνωμένες Πολιτείες το 1924, όταν οι Μπόστον Μπρούινς ενώνονται, και έκτοτε αποτελείται από αμερικανικές και καναδικές ομάδες. Μετά από μια διαμάχη μεταξύ εργαζομένων και διοίκησης που οδήγησε στην ακύρωση ολόκληρης της περιόδου 2004–05, το πρωτάθλημα συνεχίστηκε υπό τους όρους μιας νέας συλλογικής σύμβασης εργασίας, που περιλάμβανε ένα ανώτατο όριο στη μισθοδοσία. Το 2009, το πρωτάθλημα του NHL απολάμβανε επίπεδα ρεκόρ από άποψη χορηγιών, συμμετοχών και τηλεθέασης.

## Παίκτες
Το πρωτάθλημα προσελκύει πολλούς εξαιρετικά ικανούς παίκτες από όλο τον κόσμο και σήμερα διαθέτει παίκτες από περίπου 20 διαφορετικές χώρες. Οι Καναδοί αποτελούσαν ιστορικά την πλειοψηφία των παικτών στο πρωτάθλημα, με ένα αυξανόμενο ποσοστό Αμερικανών και Ευρωπαϊκών σε ποιο πρόσφατες περιόδους.

Πρώτος παίκτης Ελληνικής καταγωγής ήταν ο τερματοφύλακας Μάικ Καράκας. Μεταξύ το παικτών ελληνικής καταγωγής ήταν οι Κρις Κοστόπουλος, Νικ Κυπραίος, Κρις Τσέλιος, Άνταμ Μπούρις, Κρις Κόντος, Τζορτζ Πάρρος, Νικ Φωτίου, Τζίμι Κάρσον, Ανδρέας Αθανασίου και Νίκος Τσέλιος. 

Ο Πήτερ Καρμάνος ήταν ιδιοκτήτης της ομάδας Καρολίνα Χιούρικεϊνς, o Τεντ Λέονσις είναι ιδιοκτήτης της ομάδας Ουάσινγκτον Κάπιταλς.

## Διεθνείς διοργανώσεις
Ομάδες του πρωταθλήματος NHL έχουν κατά καιρούς συμμετάσχει σε διεθνείς διασυλλογικές διοργανώσεις.

## Παραπομπές


## Περαιτέρω μελέτη

* 
* 
* 
* 
* 

## Εξωτερικοί σύνδεσμοι

* 

Κατηγορία:Αθλητισμός στις Ηνωμένες Πολιτείες
Κατηγορία:Αθλητισμός στον Καναδά
Κατηγορία:Χόκεϊ επί πάγου στην Αμερική
Ροατάν

To **Ροατάν** (ισπανικά: *Roatán*) είναι νησί στην Καραϊβική, το οποίο ανήκει στην Ονδούρα. Είναι το μεγαλύτερο νησί της Ονδούρας αλλά και του αρχιπελάγους Ίσλας ντε λα Μπαΐα. To νησί αποτελείται από δύο δήμους με μεγαλύτερη πόλη του νησιού και πρωτεύουσα του δήμου του Ροατάν το Coxen Hole. Έχει έκταση 125 τ.χλμ. και πληθυσμό 59.040 κατοίκους (2012). 

## Εξωτερικοί σύνδεσμοι
* 

Κατηγορία:Νησιά της Ονδούρας
ΦΦ ΝΤΟΣ

Η **ΦΦ ΝΤΟΣ** (ολλανδικά: Voetbalvereniging Door Oefening Sterk) ήταν ποδοσφαιρική ομάδα στην Ουτρέχτη της Ολλανδίας.

## Ιστορία
[right|150px|thumb|Αγώνας μεταξύ της ΝΤΟΣ και της [ΣΚ Ενσέντε|Ενσέντε το 1960.]]

Η ΝΤΟΣ ιδρύθηκε το 1901. Το 1958 κατέκτησε το πρωτάθλημα Ολλανδίας, υπερτερώντας στην ισοβαθμία που είχε με την Ενσέντε . Το 1970 η ΝΤΟΣ συγχωνεύτηκε με τις ΟΣΒ Ελίνκβαϊκ και Φέλοξ ΦΚ, τις άλλες ομάδες της Ουτρέχτη, για να δημιουργηθεί η ΦΚ Ουτρέχτη. 

Παρ' όλο που συγχωνεύτηκε, η ΝΤΟΣ υπήρξε μέχρι το 2004 σαν ερασιτεχνικό σωματείο.

## Τίτλοι
*1 **[[Ερεντιβίζιε]]**: 1957-58

## Η πορεία στην Ευρώπη

## Παραπομπές


Κατηγορία:Ποδοσφαιρικές ομάδες Ολλανδίας
Κατηγορία:Ιδρύσεις αθλητικών συλλόγων το 1901
Ανατολικοί Σλάβοι

thumb|right|270px|

Οι **Ανατολικοί Σλάβοι** είναι ένα υποσύνολο σλαβικών λαών που μιλούν ανατολικές σλαβικές γλώσσες στην Ανατολική Ευρώπη. Κατά τον μεσαίωνα αποτελούσαν τον κύριο πληθυσμό του κράτους των Ρως, όπου τον 17ο εξελίχθηκαν στα σημερινά κράτη της Ρωσίας, της Λευκορωσίας και της Ουκρανίας, όπου αποτελούν και την πλειοψηφία του πληθυσμού.

## Ανατολικοί σλαβικοί λαοί
*Ρώσοι
*Λευκορώσοι
*Ουκρανοί

## Εξωτερικοί σύνδεσμοι
*
Στράτων

Με το όνομα **Στράτων** αναφέρονται τα παρακάτω πρόσωπα της αρχαιότητας:

* Στράτων ο Αθηναίος (4ος αι. π.Χ.), Αθηναίος δικαστής
* Στράτων της Αράδου (4ος αι. π.Χ.), ηγεμόνας της Αράδου
* Στράτων ο Κορρήγου (άγνωστη εποχή), ολυμπιονίκης
* Στράτων ο Λαμψακηνός (περ. 335-269 π.Χ.), περιπατητικός φιλόσοφος
* Στράτων ο εκ Σάρδεων (2ος αι. μ.Χ.), ποιητής και ανθολόγος
* Στράτων της Σιδώνος (4ος αι. π.Χ.), βασιλιάς της Σιδώνας
* Στράτων Β΄ ο Σωτήρ (1ος αι. π.Χ. − 1ος αι. μ.Χ.), ο τελευταίος βασιλιάς του Ελληνοϊνδικού Βασιλείου

* Στράτων (μάρτυρας), όνομα δύο τουλάχιστον μαρτύρων της Ορθόδοξης Εκκλησίας

Εξάλλου, με το όνομα Στράτων αναφέρεται από τον Πτολεμαίο ένας ποταμός της Υρκανίας, που χυνόταν στην Κασπία Θάλασσα.
Στράττις

Με το όνομα **Στράττις** αναφέρονται τα παρακάτω πρόσωπα της αρχαιότητας:

* Στράττις ο Αθηναίος (4ος − 3ος αι. π.Χ.), κωμικός ποιητής
* Στράττις ο Ολύνθιος, ιστοριογράφος 
* Στράττις ο Χίος (5ος − 4ος αι. π.Χ.), τύραννος της Χίου
Πηγάδι Ηλείας

Το **Πηγάδι** είναι ένα μικρό χωριό της Ηλείας. Ανήκει στο Δήμο Πηνειού. Βρίσκεται δυτικά της τεχνητής λίμνης Πηνειού, κοντά στο χωριό Τραγανό και σε απόσταση 15 χλμ. Α.-ΒΑ. από τη Γαστούνη (έδρα του δήμου).

## Ιστορικά στοιχεία
Την 20/04/1835 προσαρτάται στον τότε Δήμο Ξενίας. Με το ΦΕΚ 5Α της 08/03/1841 αποσπάται από το δήμο Ξενίας και προσαρτάται στο Δήμο Βουπρασίων. Με το ΦΕΚ 256Α της 28/08/1912 αποσπάται από το δήμο Βουπρασίων και προσαρτάται στην κοινότητα Καπελέτου. Το ΦΕΚ 144Α της 28/06/1919 προσαρτά τον οικισμό στην κοινότητα Ζόγκας. Το προηγούμενο όνομα του χωριού ήταν **Κόκλα**, το οποίο άλλαξε σε **Πηγάδι** με το ΦΕΚ 156Α της 08/08/1928. Με το ΦΕΚ 427Α της 07/12/1929 προσαρτάται στην κοινότητα Τραγανού. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Τραγανού μέχρι το 2010 που εντάχθηκε στο Δήμο Πηνειού (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

Ο οικισμός απείχε δύο ώρες και τρία τέταρτα ώρες δρόμο στα 1885 από τη Μανωλάδα, την έδρα του τότε Δήμου Βουπρασίων.

## Δημογραφικά στοιχεία
Η εξέλιξη του μόνιμου πληθυσμού του οικισμού τον 21ο αιώνα είναι η εξής:

## Δείτε επίσης
* Νέα Πικέρνη

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012)
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* ''Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού'', Εκ του Τυπογραφείου του Υπουργείου των Στρατιωτικών, Εν Αθήναις 1885 
* Βασίλης Παναγιωτόπουλος, *Πληθυσμός και Οικισμοί της Πελοποννήσου: 13ος-18ος αιώνας*, μετάφρ. Χριστίνα Αγριαντώνη, επιμ. Αγγελική Κόκκου, Ιστορικό Αρχείο - Εμπορική Τράπεζα της Ελλάδος, Αθήνα 1987. ISBN 978-000-7059-21-8.

## Βιβλιογραφία
* Λεωνίδας Φ. Καλλιβρετάκης, "Νέα Πικέρνη Δήμου Βουπρασίων: το χρονικό ενός οικισμού της Πελοποννήσου τον 19ο αιώνα (και η περιπέτεια ενός πληθυσμού)" στον τόμο *Πληθυσμοί και οικισμοί του ελληνικού χώρου. Ιστορικά μελετήματα*, σειρά *Τετράδια Εργασίας*, αρ. 18, Αθήνα, ΙΝΕ/ΕΙΕ, 2003, σελ. 221-242

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές οικισμού Πηγάδι Ηλείας, eetaa.gr. Ανακτήθηκε: 20/02/2014.
* ανάρτηση "Περί Κόκλα…", Ιστολόγιο "Γκέρμπεσι" 
* Πηγάδι Ηλείας, moriasnow.gr

Κατηγορία:Δήμος Τραγανού
Κατηγορία:Χωριά της περιφερειακής ενότητας Ηλείας
Καλογρίτσα

Η **Καλογρίτσα** *(ή αλλιώς Καλογριά, Καλόγρια, Καστανάκι)* είναι ψάρι των αλμυρών υδάτων. Η επιστημονική της ονομασία είναι Chromis chromis [αγγλικά: blue damsel fish, γαλλικά: petite castagnole]. Ανήκει στην ίδια οικογένεια με την κόκκινη καλογρίτσα (Holo centrum rubrum).

## Εξωτερικά Χαρακτηριστικά

Το σώμα της καλογρίτσας είναι πιεσμένο στα πλευρά και καλυμμένο από μικρά λέπια. Έχει πολύ μικρό στόμα και η ουρά της είναι διχαλωτή. Οι μικρές καλογρίτσες έχουν βαθύ γαλάζιο χρώμα, ενώ οι μεγάλες έχουν συνήθως καστανόχρυσο προς το ανοιχτό μαύρο χρώμα. Ωστόσο, υπάρχουν καλογρίτσες και σε άλλες αποχρώσεις. Το μήκος της μπορεί να φτάσει τα 12 εκατοστά.

## Τόπος Διαβίωσης

Η καλογρίτσα ζει κοπαδιαστά σε ρηχά νερά με βραχώδεις ακτές. Το βάθος το οποίο ζει φτάνει τα 40 μέτρα.

## Πηγές
*http://users.sch.gr/skoud/bot/bot.htm
*https://web.archive.org/web/20150731023107/http://geo-fishing.blogspot.gr/2011/09/blog-post_02.html
*https://web.archive.org/web/20140712131717/http://www.homefood.gr/fishes/fish.asp?l=202&id=15
*http://www.psarema.info/2010/04/%CE%BA%CE%B1%CE%BB%CE%BF%CE%B3%CF%81%CE%B9%CE%AC 

Κατηγορία:Περκόμορφα
Σμηναγός

Ο **Σμηναγός** (Σγος) είναι Αξιωματικός (OF-2) της Ελληνικής Πολεμικής Αεροπορίας, ανώτερος του *υποσμηναγού* και κατώτερος του *επισμηναγού*. Οι αντίστοιχοι βαθμοί στον Ελληνικό Στρατό Ξηράς είναι ο Λοχαγός και στο Ελληνικό Πολεμικό Ναυτικό - Λιμενικό Σώμα ο Υποπλοίαρχος.

## Ετυμολογία
Η λέξη Σμηναγός προέρχεται από το σμήνος + άγω (οδηγώ).

## Διοίκηση Σμήνους
Κατά κανόνα, Σμηναγός είναι ο αρχηγός του Σμήνους, γεγονός που υποδηλώνεται και από τη σύνθεση της λέξης.

## Άλλες χώρες
Στην Πολεμική Αεροπορία αγγλόφωνων χωρών, ο αντίστοιχος βαθμός στις μεν Μεγάλη Βρεταννία, Αυστραλία και Νέα Ζηλανδία αποδίδεται με τον όρο **Flight-Lieutenant**, στις δε ΗΠΑ, Καναδά και Ιρλανδία καλείται **Captain** δηλ. όπως και ο Λοχαγός του Στρατού Ξηράς. Στις γαλλόφωνες χώρες  αποδίδεται με τον όρο **Capitaine**  δηλ. όπως και ο Λοχαγός του Στρατού Ξηράς.

## Διακριτικό
Το διακριτικό του Σμηναγού στην Ελληνική Πολεμική Αεροπορία είναι τρεις γαλάζιες λωρίδες (δύο φαρδιές και μία λεπτή) που πλαισιώνονται από μαύρες γραμμές και ένας ρόμβος που αποφύεται από την ανώτερη λωρίδα.


Hellenic Air Force OF-2.svg|Το διακριτικό του Σμηναγού στην Ελληνική Πολεμική Αεροπορία.
US Air Force O3 shoulderboard.svg|Το διακριτικό του Σμηναγού στις Ηνωμένες Πολιτείες.


## Δείτε επίσης
* Λοχαγός

## Εξωτερικοί σύνδεσμοι

* Λεξιλογική προέλευση των βαθμών των Ενόπλων Δυνάμεων

Κατηγορία:Στρατιωτικοί βαθμοί
Τζάκομο ντα Λεντίνι

Ο **Τζάκομο ντα Λεντίνι** (ιταλ. *Giacomo da Lentini*), γνωστός και ως **Τζάκοπο (ιλ) Νοτάρο** (*Jacopo il Notaro*), ήταν Ιταλός ποιητής που έζησε τον 13ο αιώνα. Υπήρξε ένας από τους κυριότερους ποιητές της λεγόμενης σικελικής σχολής. Διετέλεσε γραμματικός («νοτάριος») στην αυλή του Αυτοκράτορα Φρειδερίκου Β΄ της Αγίας Ρωμαϊκής Αυτοκρατορίας του Γερμανικού `Εθνους και βασιλιά της Σικελίας.

Ο Τζάκομο ντα Λεντίνι είναι κυρίως γνωστός ως ο άνθρωπος στον οποίο αποδίδεται η εφεύρεση ενός νέου ποιητικού είδους, του σονέτου.

Η ποίησή του γράφηκε στη λογοτεχνική σικελική γλώσσα, αλλά διασώζεται μόνο στη μετάφρασή της στην τοσκανική γλώσσα. Αποτελεί μία προσαρμογή στην ιταλική των ποιημάτων των μεσαιωνικών τροβαδούρων και έχει ως θέμα της τον ευγενή, ιπποτικό έρωτα. Ο ντα Λεντίνι, όπως και άλλοι ποιητές της εποχής του, αλληλογραφούσε συχνά με άλλους ποιητές, κυκλοφορώντας ποιήματα σε χειρόγραφα και σχολιάζοντας άλλα. Από τους κυριότερους αλληλογράφους του ήταν ο Πιέτρο ντε λα Βίνια. Κάποια από τα σονέτα του παράχθηκαν σε *tenzone*, μία συνεργατική μορφής ποιητικής δημιουργίας, στην οποία ένας ποιητής έγραφε ένα σονέτο και ένας άλλος του απαντούσε με ένα άλλο σονέτο. Ο ντα Λεντίνι συνεργαζόταν με αυτό τον τρόπο με τον Αββά του Τίβολι.

## Παραπομπές


## Βιβλιογραφία
* 
* 
* 
* 
* 

Κατηγορία:Ιταλοί ποιητές
Κατηγορία:Σικελιώτες
Γουανάχα

To **Γουανάχα** (ισπανικά: *Guanaja*) είναι νησί στην Καραϊβική, το οποίο ανήκει στην Ονδούρα. Είναι το δεύτερο μεγαλύτερο νησί του αρχιπελάγους Ίσλας ντε λα Μπαΐα μετά το Ροατάν από το οποίο απέχει 12 χιλιόμετρα. To νησί απέχει περίπου 70 χιλιόμετρα από τις βόρειες ακτές της Ονδούρας και ο κύριος οικισμός του νησιού είναι ο ομώνυμος οικισμός. Έχει έκταση 55,4 τ.χλμ. και πληθυσμό 4.535 κατοίκους (2001). 
Η κύρια πηγή εισοδήματος για τους νησιώτες είναι η αλιεία και ειδικότερα η αλιεία γαρίδας. Ο τουρισμός δεν είναι ιδιαίτερα αναπτυγμένος και περιορίζεται σε λίγα μικρά θέρετρα που εξυπηρετούν δύτες και ταξιδιώτες περιπέτειας. 

## Εξωτερικοί σύνδεσμοι
* 

Κατηγορία:Νησιά της Ονδούρας
Μέλισσα Ηλείας

Η **Μέλισσα** είναι ένα χωριό της Ηλείας. Ανήκει στο Δήμο Ανδραβίδας-Κυλλήνης. Βρίσκεται σε υψόμετρο 100 μέτρων σε μια εύφορη περιοχή και σε απόσταση 10 χιλιόμετρα ανατολικά από τα Λεχαινά.

Έχει μόνιμο πληθυσμό 211 κατοίκους σύμφωνα με την απογραφή του 2021.

## Ιστορικά στοιχεία
Με το ΦΕΚ 50Α της 25/07/1879 προσαρτάται στο Δήμο Βουπρασίων. Με το ΦΕΚ 256Α της 28/08/1912 αποσπάται από το Δήμο Βουπρασίων και ορίζεται έδρα της Κοινότητας Ζόγκας.

Το προηγούμενο όνομα του χωριού ήταν **Ζόγκα**, το οποίο άλλαξε σε **Καστράκι** με το ΦΕΚ 156Α της 08/08/1928. Με το ΦΕΚ 11Α της 24/01/1957 μετονομάζεται σε **Μέλισσα**.

Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Λεχαινών μέχρι το 2010 που εντάχθηκε στο Δήμο Ανδραβίδας-Κυλλήνης (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

Ο οικισμός απείχε μία ώρα και ένα τέταρτο δρόμο στα 1885 από τη Μανωλάδα, την έδρα του τότε Δήμου Βουπρασίων.

## Δημογραφικά στοιχεία
Η εξέλιξη του μόνιμου πληθυσμού του οικισμού τον 21ο αιώνα είναι η εξής:

## Υποδομές
Η Κεντρική εκκλησία της Μέλισσας είναι ο Άγιος Τρύφωνας που εορτάζει την 1η Φεβρουαρίου, ενώ κάνει πανηγυρική θεία λειτουργία και στις 30 Ιουνίου ανήμερα της γιορτής των Αγίων Αποστόλων.

Στο χωριό υπάρχει κοινοτικό γραφείο και δημοτικό σχολείο με γήπεδο μπάσκετ και παιδική χαρά στον αύλειο χώρο του δευτέρου.

Λειτουργούν επίσης και επιχειρήσεις όπως καφενείο, ταβέρνα, ελαιοτριβείο και τυροκομείο.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* ''Νέος χωρογραφικός πίναξ. Συνταχθείς και εκδοθείς εγκρίσει του Υπουργείου των Στρατιωτικών υπό Ιωάννου Εμ. Νουχάκη ανθυπασπιστού του Πεζικού'', Εκ του Τυπογραφείου του Υπουργείου των Στρατιωτικών, Εν Αθήναις 1885. 
* Βασίλης Παναγιωτόπουλος, *Πληθυσμός και Οικισμοί της Πελοποννήσου: 13ος-18ος αιώνας*, μετάφρ. Χριστίνα Αγριαντώνη, επιμ. Αγγελική Κόκκου, Ιστορικό Αρχείο - Εμπορική Τράπεζα της Ελλάδος, Αθήνα 1987. ISBN 978-000-7059-21-8.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Μέλισσας Ηλείας, eetaa.gr. Ανακτήθηκε: 13/04/2019.
* Ε.Ε.Τ.Α.Α. - Διοικητικές μεταβολές Κοινότητας Μέλισσας Ηλείας, eetaa.gr. Ανακτήθηκε: 13/04/2019.

Κατηγορία:Δήμος Ανδραβίδας - Κυλλήνης
Κατηγορία:Δήμος Λεχαινών
Κατηγορία:Χωριά της περιφερειακής ενότητας Ηλείας
Κουέβα ντε λας Μάνος

Η **Κουέβα ντε λας Μάνος** (, ονομασία η οποία στα ισπανικά σημαίνει «*σπήλαιο των χειρών*») είναι σπήλαιο που βρίσκεται στην Περιφέρεια Σάντα Κρους της νότιας Αργεντινής, 163 χιλιόμετρα νότια της πόλης του Περίτο Μορένο. Φημίζεται για τις ζωγραφιές χεριών που κοσμούν τα τοιχώματά της, από τις οποίες πήρε και το όνομά της. Οι ζωγραφιές μέσα στη σπηλιά είναι ηλικίας 13.000 έως 9.000 ετών. Πολλά και διαφορετικά κύματα ανθρώπων κατοίκησαν στη σπηλιά και οι παλαιότερες τοιχογραφίες έχουν ραδιοχρονολογηθεί περίπου στο 7300 π.Χ. Η ηλικία των τοιχογραφιών υπολογίστηκε από τα υπολείμματα των οστέινων σωλήνων που χρησιμοποιήθηκαν για τον ψεκασμό της μπογιάς πάνω στο τοίχωμα της σπηλιάς, προκειμένου να δημιουργηθούν σιλουέτες χεριών. Το σπήλαιο κατοικήθηκε για τελευταία φορά γύρω στο 700 π.Χ, πιθανώς από προγόνους των Τεουέλτσε.

Το σπήλαιο βρίσκεται στην κοιλάδα του ποταμού Πιντούρας, σε ένα απομονωμένο τμήμα της Παταγονίας. Το κυρίως σπήλαιο έχει βάθος 24 μέτρα και στην είσοδό του πλάτος 15 μέτρα και ύψος 10 μέτρα. Το έδαφος στο εσωτερικό του σπηλαίου έχει ανηφορική κλίση και έτσι το εσωτερικό ύψος δεν υπερβαίνει τα 2 μέτρα.

## Τέχνεργα
Οι εικόνες των χεριών συχνά είναι αρνητικά είδωλα, φτιαγμένες δηλαδή με την τεχνική του στένσιλ. Οι περισσότερες εικόνες είναι αριστερών χεριών, κάτι το οποίο σημαίνει ότι οι ζωγράφοι κρατούσαν με το ένα χέρι (το δεξί) τον σωλήνα με τον οποίο ψέκαζαν το χρώμα, προκειμένου να αποτυπώσουν το άλλο χέρι που ακουμπούσε στο τοίχωμα της σπηλιάς.

Εκτός από τις εικόνες χεριών υπάρχουν απεικονίσεις ανθρώπων, γουανάκων, πτηνών ρέα, αιλουροειδών και άλλων ζώων, καθώς και γεωμετρικά σχήματα, σχέδια ζιγκ ζαγκ, αναπαραστάσεις του Ήλιου και σκηνές κυνηγιού. Οι σκηνές κυνηγιού είναι νατουραλιστικές αναπαραστάσεις μιας ποικιλίας κυνηγετικών τεχνικών, μεταξύ άλλων και της χρήσης των μπόλας, που χρησιμοποιούνται ακόμα και σήμερα στην Παταγονία. Παρόμοιες ζωγραφιές, αν και σε μικρότερους αριθμούς, υπάρχουν σε κοντινά σπήλαια. Στην οροφή του σπηλαίου υπάρχουν επίσης χρωματιστές κουκκίδες, οι οποίες πιθανότατα δημιουργήθηκαν βουτώντας τις κυνηγετικές μπόλας σε χρώμα και κατόπιν πετώντας τις προς τα πάνω.

Το συνδετικό υλικό της μπογιάς είναι άγνωστο, αλλά στις βαφές περιλαμβάνονται οξείδια του σιδήρου, για τις κόκκινες και πορφυρές αποχρώσεις, καολίνης για το λευκό χρώμα, ιαροσίτης για το κίτρινο και οξείδιο του μαγγανίου για το μαύρο χρώμα.

Η Κουέβα ντε λας Μάνος ανακηρύχθηκε Μνημείο Παγκόσμιας Κληρονομιάς της UNESCO το 1999.

## Παραπομπές


## Εξωτερικοί σύνδεσμοι

*  

Κατηγορία:Μνημεία Παγκόσμιας Κληρονομιάς στην Αργεντινή
Κατηγορία:Προκολομβιανή τέχνη
Κατηγορία:Πολιτισμός της Αργεντινής
Κατηγορία:Σπήλαια